প্রবিধানমালায় প্যাকেট বা স্পর্শক ব্যবহারে কিছু আবশ্যকতার কথা বলা হয়েছে। খাদ্য স্পর্শকের অনুমোদিত তালিকার ক্ষেত্রে ইউরোপিয়ান ইউনিয়ন, ইউএস এফডিএ এবং আন্তর্জাতিকভাবে স্বীকৃত অনুমোদিত তালিকার সর্বশেষ তালিকা প্রযোজ্য হবে। এই প্রবিধানমালায় নির্ধারিত আবশ্যক শর্তাবলি পূরণ সাপেক্ষে কোন উপকরণ অথবা বস্তু বাজারজাত করা যাবে। কোন বিশেষ উপকরণের বিষয়ে যেকোনো বিশেষ ব্যবস্থা নেওয়ার ক্ষমতা কর্তৃপক্ষ সংরক্ষণ করবে। আবার কর্তৃপক্ষই নিশ্চিত করবে যে দেশে উৎপাদিত ও আমদানীকৃত মোড়কজাত পণ্যসামগ্রী আন্তর্জাতিক বিধি বিধান ও শিল্পমানের সঙ্গে সংগতিপূর্ণ হয়েছে। এ ছাড়া ব্যবসায়ীর সব উপকরণ ও বস্তু আন্তর্জাতিক মান এবং খাদ্যের সংস্পর্শকের ক্ষেত্রে প্রযোজ্য মানের সঙ্গে সংগতিপূর্ণ বলে সত্যায়ন করার সামর্থ্য থাকতে হবে।